Publication: Magyar Közlöny
Issue: MK-2007-112 (Year: 2007, Number: 112)
Era: 2004-2010
Section: szóló 1996. évi I. törvény (a továbbiakban: Rttv.), a bejelentésben foglaltak és a jelen mûsorszolgáltatási szabályzat (a továbbiakban: szabályzat) alapján közmûsor-szolgáltatóként folytatja. A Vajszló TV a közmûsor-szolgáltatás törvényes és szakmai feltételeinek érvényre juttatásáról
Paragraph Index: 574

6. A nemzeti és etnikai kisebbségek kultúrája, életük bemutatásának követelményei 6.1. A mûsorszolgáltató – az erre szolgáló speciális mûsoron kívül is – e szabályzat elõírásainak megfelelõen sokoldalúan és tárgyilagosan mutatja be a nemzeti és etnikai kisebbségek életét, kultúráját és hagyományait. Ennek során a mûsorszolgáltató nem adhat helyt a nemzeti és etnikai kisebbségekre vonatkozó, a közgondolkodásban kialakult negatív sztereotípiáknak. 6.2. A nemzeti és etnikai kisebbséghez tartozó személyeket a társadalmi élet különbözõ megnyilvánulásaiban kell bemutatni, és tartózkodni kell attól, hogy a megjelenítés egyoldalú legyen, illetve hogy csak a kisebbség hagyományosan elfogadott szerepeiben történjék. 6.3. A nemzeti és etnikai kisebbségek bemutatásakor figyelmet kell fordítani arra, hogy hagyományaik, kultúrájuk és mûvészetük bemutatása megfelelõ súllyal kifejezésre jusson. 6.4. A nemzeti és etnikai kisebbséghez tartozó személyeknek akkor is joga van saját nyelvén megszólalni, ha a magyar nyelvet egyébként érti és beszéli. Ebben az esetben a mûsorszolgáltató kötelezettsége a tolmácsolás biztosítása.

Source: https://magyarkozlony.hu/hivatalos-lapok/20c4f22703685126fd5a48a559d10655d50994ea/dokumentumok/34336bcbc953a9e074f4dba0d078aef8158ffd2d/letoltes